Proiect: Drumul tunului

Aplicant: Organizația Națională Cercetașii României – sucursala Baden-Powell, București

Proiectul ”Drumul tunului” este o inițiativă civică de marcare tematică și de popularizare a unui traseu turistic pe care se aflau cvasinecunoscute urme ale tranșeelor și adăposturilor ostașilor din Primul Război Mondial, în luptele de la Predeal. Un gest de implicare al tinerilor noștri pentru un turism durabil care a stârnit empatie cu povestea tinerilor de atunci, modele de luptă pentru nevoile și aspirațiile comunității. Un proiect care a fost la început al câtorva tineri și care a sfârșit prin a deveni al întregii comunități locale și al multor cercetași de vârste diferite. Un proiect care a strâns pe un vârf de munte sute de oameni, iar pe internet câteva mii, din împrejurimile Azugii, Predealului, din București, cu aceeași dorință de a se implica cu noi într-un gest de recunoștință. Un proiect care a dat speranța că implicarea poate naște implicare.